व्यक्ति बनाओ, देश अपने आप बन जायेगा. - Gyan Darpan\nव्यक्ति बनाओ, देश अपने आप बन जायेगा.\nएक दिन शहर से कुछ लोगों का एक दल अपने बाबा श्री ताऊ महाराज से मिलने आया. ताऊ महाराज ने उस दिन मौनव्रत धारण कर रखा था. सो आगुन्तक दल से बातचीत नहीं कर पाये. शहर आये दल के समय बाबा के आश्रम में कुछ गांव वाले भी बैठे थे. शहरी दल के शिक्षित लोगों ने ताऊ महाराज से देश के विकास व निर्माण हेतु कुछ उपाय बताने का आग्रह किया, लेकिन ताऊ महाराज मौनव्रत में थे सो बातचीत संभव नहीं थी. फिर भी ताऊ महाराज ने पास ही पड़ा अपने देश का नक्शा उठाया और उसके कई टुकड़े कर दिए तथा एक कागज पर शहरी लोगों को लिखकर दिया कि इस नक़्शे को जोड़कर फिर देश बना दो.\nशहरी लोगों का पूरा दल कागज के टुकड़ों को जोड़ने में लग गया पर पूरी कोशिश करने बावजूद वे देश के नक़्शे को सही तरीके से नहीं जोड़ पाए. आखिर ताऊ महाराज ने गांव वालों की और इशारा किया कि वे भी कोशिश करें. गांव वालों ने पहले ही प्रयास में नक़्शे को ठीक तरह से जोड़ दिया. तब शहरी लोगों ने पूछा कि उन्होंने इतनी आसानी से व जल्द देश के नक़्शे को कैसे जोड़ दिया?\nगांव वालों में एक व्यक्ति बोला – हमने देश नहीं, व्यक्ति को जोड़ा और देश अपने आप बन गया. कहते हुए ग्रामीण ने नक़्शे के दूसरी और बना एक व्यक्ति का चित्र दिखाया.\nतभी ताऊ महाराज ने अपना मौनव्रत तोड़ते हुए शहरी लोगों को समझाया कि यदि हम व्यक्ति निर्माण करने में सफल हो जाए तो समझो देश बन गया. और हाँ हम बिना व्यक्ति निर्माण के देश बनाने की कोशिश करें तो असफल होंगे. अत: भारत का सही मायने में निर्माण करना है, विकास करना है तो व्यक्ति बनाने की कोशिश करो, भारत का निर्माण व विकास अपने आप हो जायेगा.\nPrevious articleप्राचीन गणेश्वर सभ्यता और चर्म रोग मुक्ति कुण्ड\nNext articleसामाजिक समरसता के प्रतीक महाराज शारिवाहन\nरूपचन्द्र शास्त्री मयंक May 3, 2015\tAt\t8:43 am\nJEEWANTIPS May 3, 2015\tAt\t12:19 pm\nमेरे ब्लॉग की नई पोस्ट पर आपका इंतजार…\nJyoti Dehliwal May 5, 2015\tAt\t11:29 am


भारत की सरकारें गृहयुद्ध भड़काने की कोशिशों में जुटी हैं! | No. 1 Indian Media News Portal\nभारत की सरकारें गृहयुद्ध भड़काने की कोशिशों में जुटी हैं!\nPosted on February 8, 2022 February 8, 2022 by bhadas4media.com\nभारत दुनिया का इकलौता ऐसा देश है, जहां लोकतांत्रिक ढंग से चुनी हुई सरकारें सारा काम छोड़कर गृहयुद्ध भड़काने की कोशिशों में जुटी हैं।\nबीजेपी-आरएसएस के भावी पीएम और यूपी के मौजूदा सीएम योगी आदित्यनाथ ने 80 बनाम 20 का जो नारा दिया है, उसपर अमली जामा पहनाने में कर्नाटक से लेकर मध्य-प्रदेश तक की सरकारें जुटी हुई हैं।\nअस्सी बनाम बीस यानी धर्म के आधार पर स्थायी सामाजिक विभाजन। एक ऐसा समाज जहां एक हिंदू अनिवार्यात: अपने मुसलमान पड़ोसी को शत्रु के रूप में देखे।\nआखिर अस्सी और बीस पर इतना ज़ोर क्यों है? ऐसा इसलिए है ताकि तमाम उत्तरदायित्वों से परे अनंत काल तक सत्ता पर कब्जा जमाया जा सके। सत्ता तो ठीक है लेकिन उसका करेंगे क्या? वही जो पिछले सात साल में किया है।\nकर्नाटक के बाद मध्य-प्रदेश से भी ख़बर आई है कि वहां की सरकार ने हिजाब में कॉलेज आने वालों को रोकने का फैसला किया है।\nज़रा कर्नाटक से आ रही तस्वीरों पर गौर कीजिये। कॉलेज जा रही एक अकेली लड़की और उसे घेरकर नारेबाजी करते बजरंग दल-वीएचपी के सैकड़ों गुंडे। जल्द ही आपको ऐसी तस्वीरें मध्य प्रदेश और देश के बाकी हिस्सों से भी देखने को मिल सकती हैं।\nअगर आपमें थोड़ी सी भी इंसानियत बाकी है तो ये तस्वीरें देखकर आपको शर्म से गड़ जाना चाहिए। आनेवाले दिनों में ये तस्वीरें पूरी दुनिया में भारत की थू-थू करवाएंगी।\nबहुत संभव है कि भारत से बाहर रहकर खरबों रूपये भेजने वाले अप्रवासियों को भी इन कुकृत्यों की आंच झेलनी पड़े, लेकिन सरकार को इन बातों से क्या।\nसबकुछ सुनियोजित तरीके से चल रहा है। आरएसएस के सहयोगी संगठन और दूसरे तमाम चंगू-मंगू उत्पात मचाते हैं और देवता की तरह प्रकट होकर मोहन भागवत कहते हैं– `ऐसा करने वाले हिंदू नहीं हो सकते।’\nआतंकवाद की आरोपी साध्वी प्रज्ञा को बीजेपी सांसद बनाती हैं। साध्वी जी सुबह शाम गाँधी को गाली देती हैं और चरखा पकड़कर फोटो खिंचाने वाले ढपोरशंख कहते हैं– मैं कभी मन से माफ नहीं कर पाउंगा।\nबीजेपी-आरएसएस का पूरा आचरण ठगों के किसी गिरोह से अलग नहीं है। जहाँ एक ठग फुसलाता है, दूसरा लूट लेता है और तीसरा कंधे पर हाथ रखकर कहता है, ये तो बहुत अनर्थ हो गया।\nदंगाई राजनीति अपने सबसे वीभत्स और नंगे रूप में है। समाज में विघटन और टूटन की प्रक्रिया जारी है। नफरत का नशा इस तरह सिर चढ़कर बोल रहा है कि लोग परिवार और करीबी दोस्तों के व्हाट्एस एप ग्रुप तक में मुसलमान ढूंढ रहे हैं।\nदेश में जो कुछ चल रहा है, उसका नुकसान वर्तमान ही नहीं बल्कि आनेवाली पीढ़ियों तक को भुगतना पड़ेगा।\nसंसद में प्रधानमंत्री आँखें और हाथ नचा नचाकर बड़े विपक्ष को अर्बन नक्सल और टुकड़े टुकड़े गैंग का नेता कहते हैं।\nप्रधानमंत्री यानी केंद्र सरकार का चेहरा। है ना?\nफिर इंडिया टुडे को आरटीआई के जवाब में अमित शाह की अगुवाई वाला गृह मंत्रालय 31 जनवरी 2020 को यह क्यों कहता है कि उसे अर्बन नक्सल और टुकड़े टुकड़े के बारे में कोई जानकारी नहीं है?\nप्रधानमंत्री संसद में बिना हिचक अपना झूठ उन लोगों के बीच इतना भरोसे के साथ रखते हैं जिन लोगों को हकीकत क्या है, यह पता है। फिर आम सभा में वह आम जनता का किस तरह काटते होंगे, समझा जा सकता है।\nमने, कोई इतना सफ़ेद झूठ कैसे बोल सकता है!!\nमैं अपने देश के प्रधानमंत्री से अर्थव्यवस्था, रोज़गार, नौकरी, ग़रीबी, शिक्षा, स्वास्थ्य जैसे किसी भी मुद्दे पर जवाब की उम्मीद नहीं करता।\nक्योंकि, हमारे प्रधानमंत्री में जवाब देने की उतनी ही योग्यता है, जितनी बीजेपी IT सेल के2रुपये वाले ट्रोल की।\nभारत के प्रधानमंत्री की योग्यता झूठ बोलने, ऊंची फेंकने, अश्लील फब्तियां कसने, धमकी देने, मुद्दों से भटकाने… जैसी बहुत सी हैं, जो मेरे लिए किसी काम की नहीं।\nफिर देश की 140 करोड़ जनता ऐसे व्यक्ति को 2024 तक भी क्यों झेले, जिसके पास इस देश को आगे ले जाने का कोई रोडमैप ही नहीं?\nआज लोकसभा में यही प्रधानमंत्री राष्ट्रपति के अभिभाषण पर 170 संशोधनों को रद्दी में फ़ेंककर सियासी रोटी सेंक रहे हैं।\nइन सबके बावजूद कि देश आज अफ़ग़ानिस्तान बनने की कगार पर खड़ा है, जहां महिलाएं अपने भूखे बच्चों के लिए रोटी मांगने सड़कों पर हैं।\nभारत के पीएम जब लोकसभा में भाषण दे रहे हैं, उन्हें पिछले साल आये सिडबी के सर्वे को याद रखना चाहिए, जिसमें कहा गया है कि देश के 67% MSME बंद हो चुके हैं।\nदेश को रोज़गार देने वाले MSME को ठप करने का पाप प्रधानमंत्री मोदी ने नोटबंदी करवाकर किया है। गांधी, स्वदेशी और आत्मनिर्भरता की बात उनकी ज़ुबां पर अब चुभती है।\nआज भारत की अर्थव्यवस्था इस मुकाम पर खड़ी है कि उसे प्री-कोविड यानी 2019-20 के स्तर तक वापस पहुंचने के लिए अगले5साल तक 7.5% की ग्रोथ पकड़नी होगी।\nलेकिन मोदी के आज के जवाब ने बता दिया है कि उनके पास 2026 तक के कुछ सवालों का ही जवाब नहीं है।\nऔर न ही उनके टुकड़ों पर बिककर चल रहे नोयडा चैनल और भांड अखबारों के पास-\n2026 के जीडीपी में कृषि का हिस्सा कितना होगा?\nवित्तीय घाटा कितना और जीडीपी में टैक्स का अनुपात कितना होगा?\nसरकार कितना सार्वजनिक खर्च कर पायेगी? जैसे सवालों के जवाब हैं।\nमैं चुनौती देता हूं, इस देश के तमाम मंत्री-संतरी, सरकारी बाबू और कथित अर्थशास्त्री और भांड पत्रकारों को। जवाब देकर दिखाएं।\nवित्त मंत्री के पास भी इसका जवाब नहीं होगा, क्योंकि उनके4बजट जुगाड़ से बने हैं। कोई विजन नहीं। कोई दूरदृष्टि नहीं। सिर्फ़ लफ़्फ़ाज़ी।\nकांग्रेस की मनमोहन सरकार को कोसने से बेहतर है कि मोदी अपनी ही सरकार को ऑटो पायलट मोड से बाहर निकालें।\nयाद रखें कि उसी UPA सरकार ने जीडीपी में टैक्स का अनुपात 8% तय किया था, जिसे मोदी सरकार ने घटा दिया। अर्थशास्त्र के फ़र्ज़ी चापलूस पंडितों को पता होना चाहिए कि आज भी GST की बढ़ोतरी में सबसे बड़ा हिस्सा आयात से आ रहा है।\nफिर भी हमारा पीएम गांधी और स्वदेशी की बात करता है। इससे बड़ा पाखंड हो ही नहीं सकता।\nशेयर मार्केट आज भी ध्वस्त हुआ है। कोविड में ये उछाल पर था। गोबर अर्थशास्त्री इसे अच्छे दिन बता रहे थे।\nक्या शेयर बाजार की उछाल के साथ कॉर्पोरेट और इनकम टैक्स में इज़ाफ़ा हुआ? नहीं। सारी कमाई कालेधन के रूप में बीजेपी को सबसे अमीर बना गई।\nजो वित्त मंत्री यह भी नहीं जानती कि जीडीपी के मुकाबले सरकार के सकल बजट का आकार 1.5% से भी कम है, उन्हें प्रगतिशील जैसे शब्दों के उपयोग से पहले 100 बार सोचना चाहिए।\nजब जेब में फूटी कौड़ी न हो तो देश की उन्हीं संपत्तियों को बेचकर बीते साल ही मोदी ने 1 लाख करोड़ जुटाए। क्या प्रधानमंत्री को कांग्रेस से 70 साल का हिसाब मांगते आईना देखने की नहीं सूझती? बांकेलाल बने फिरते हैं।\nमोदी आज जिस वैश्विक परिवर्तन और भारत की भूमिका का दंभ कर रहे थे, उसकी औकात इतनी रह गयी है कि सिर्फ़2दिन में विदेशी निवेशकों ने बाजार से 8000 करोड़ से ज़्यादा निकाले हैं।\nकांग्रेस की बनाई संपत्तियां बेचकर सरकार चलाने वाले नरेंद्र मोदी को सोचना चाहिए कि उनकी सरकार को विनिवेश के लक्ष्य का दो-तिहाई ही क्यों मिल रहा है? इस साल लक्ष्य छोटा क्यों हो गया?\nबाजार से क़र्ज़ लेकर पूंजीगत व्यय का जुमला फेंकने वाली मोदी सरकार आज उसी पाकिस्तान के रास्ते चल रही है, जिसकी बिरयानी मोदी ने खाई।\nकोविड काल में कांग्रेस और निजी मददगारों की सहायता को पाप बताने वाले नरेंद्र मोदी क्या बताएंगे कि उसी दौरान निजी क्षेत्र ने एक धेले का भी निवेश क्यों नहीं किया?\nआज उसी निवेश की कमी को पूरा करने के लिए सरकार को बाजार से क़र्ज़ लेना पड़ रहा है।\nशिक्षा, स्वास्थ्य, रोज़गार, महंगाई से जुड़े सवाल इतने हैं कि जवाब देते सरकार को महीनों लग जाएं। पर जवाब हो तब न?\nदुर्भाग्य से इस सरकार के पास न जवाब है, न जवाबदेही।\nयही अमृतकाल है।


‘गुड़िया हमारी सभी पे भारी‘ टीवी शो में गुड़िया ने लगाई आग! – Braj Patrika UA-204538979-1\n‘गुड़िया हमारी सभी पे भारी‘ टीवी शो में गुड़िया ने लगाई आग!\nSeptember 8, 2020 September 9, 2020 डॉ. महेश चंद्र धाकड़\t0 Comments\nब्रज पत्रिका। एण्ड टीवी के ‘गुड़िया हमारी सभी पे भारी‘ के मौजूदा एपिसोड्स में गुड्डू (करम राजपाल) और गुड़िया (सारिका बहरोलिया) के बीच खट्टी-मीठी दोस्ती दिखाई जा रही है। एक ओर जहां शरारती गुड़िया अपने नटखट स्वभाव के अनुरूप गुड्डू के साथ खेलना चाहती है, वहीं दूसरी ओर गुड्डू गब्बर (अमन गांधी) की देखभाल करने में व्यस्त है और चाहता है कि गुड़िया गब्बर से दूर रहे।\nहरभेजी (माधुरी संजीव) गब्बर के लिये एक परफेक्ट दुल्हन की तलाश कर रही हैं और आखिरकार उसे एक ऐसी लड़की मिल गई है। गुड्डू चाहता है कि जब लड़की के घरवाले गब्बर के आस-पास हों, तो वह उसका ख्याल रखे। वह सभी को चेतावनी देता है कि गुड़िया को उससे दूर रखा जाये, क्योंकि गब्बर उसे देखते ही परेशान हो जाता है।\nइन सबसे अनजान गुड़िया हवेली में चली आती है, जहां पर हरभेजी उसे भला-बुरा कहती है और धक्के मारकर घर से बाहर निकाल देती है। इससे गुड़िया गलती से तारों के गुच्छे में गिर जाती है। दुःखी गुड़िया जैसे ही वहां हवेली से बाहर जाती है, तारों से एक चिंगारी निकलती है, और पूरे घर में आग लग जाती है। गब्बर को आग से डर लगता है, इसलिये घरवाले यह सोचकर परेशान हो जाते हैं कि अब वे गब्बर को शांत कैसे रख पायेंगे।\nइस नये ट्विस्ट के बारे में बताते हुये गुड़िया का किरदार निभा रहीं सारिका बहरोलिया ने कहा,\n‘‘गुड़िया और गुड्डू के बीच दोस्ती के फूल खिल रहे हैं। लेकिन एक बार फिर उनकी दोस्ती के लिये यह परीक्षा की घड़ी है जब गुड़िया गलती से तारों के गुच्छे पर गिर जाती है। इससे एक चिंगारी उठती है और आग लग जाती है। यह देखकर पूरे परिवार के साथ-साथ गुड्डू भी हैरान है। गुड़िया और गुड्डू के बीच की केमिस्ट्री देखकर दर्शकों को मजा आयेगा। यह उनकी दोस्ती की भी परीक्षा है, जिसमें यह साबित होगा कि उनकी दोस्ती कितनी मजबूत है। क्या गुड्डू गुड़िया को माफ कर देगा, क्योंकि उसे गुड्डू के घर की स्थिति का पता नहीं था?”\n← जनता व राजनेताओं के बीच की कड़ी को मजबूत क़रेगा ‘ट्रूपल बुंदेलखंड’\nसोनी सब के शो ‘अलादीन : नाम तो सुना होगा’ में अपने लुक में बदलाव पर सिद्धार्थ निगम बोले, “प्रिंस अलादीन का लुक शाही, धारदार और आकर्षक है!” →\nक्या गुड्डू का मुद्गर पड़ेगा गुड़िया पर भारी?\nसोनी सब के शो ‘तेरा यार हूं मैं’ में शक्ति ने चाकू से किया राजीव पर हमला\nApril 8, 2021 डॉ. महेश चंद्र धाकड़ 0\nदानिश अख्तर एण्ड टीवी के ‘संतोषी मां सुनाएं व्रत कथाएं‘ में बनेंगे हनुमान!


डिमॉनेटाइजेशन सटीक बैठा तो क्या खत्म होगा इनकम टैक्स? - Is zero income taxalogical step after success of demonetization - AajTak\nडिमॉनेटाइजेशन सटीक बैठा तो क्या खत्म होगा इनकम टैक्स?\nक्या ऐसा करने के लिए यह बेहद जरूरी है कि सरकार आम आदमी की जेब भारी करने के लिए न सिर्फ इनकम टैक्स से राहत दें बल्कि इस सुधार प्रक्रिया के पूरी तरह सटीक बैठने पर इनकम टैक्स के जरिए आमदनी करना बंद कर दे. जी हां. इनकम टैक्स फ्री इकोनॉमी...जानिए कैसे\nक्या खत्म होगा इनकम टैक्स ?\nनई दिल्ली, 17 नवंबर 2016, अपडेटेड 18:16 IST\nदेशभर में एटीएम खाली पड़े हैं और बैंकों के आगे लंबी कतार है. देश का मध्यम वर्ग और गरीब तबका परेशान है. अधिक परेशान इसलिए कि कई वर्षों से लगातार महंगाई की मार के साथ-साथ अब उसे डिमॉनेटाइजेशन से कैश की दिक्कतों का सामना भी करना पड़ रहा है. ये परेशानी ज्यादा दिनों की नहीं है क्योंकि अर्थव्यवस्था में एक बार ब्लैक इकोनॉमी पर लगाम लग गई तो फिर फायदे ही फायदे है. दलील है कि आपकी सरकार अधिक कमाई करेगी, आम आदमी की जेब में अधिक पैसे बचेगा और आपके बैंकों की तिजोरियां भरी रहेंगी. इन तीनों के असर से कारोबार में तेज ग्रोथ देखने को मिलेगी.\nसरकार ने ब्लैक इकोनॉमी पर लगाम लगाने और ब्लैकमनी को अर्थव्यवस्था से बाहर करने के लिए डिमॉनेटाइजेशन की प्रक्रिया शुरू की है. क्या डिमॉनेटाइजेशन की प्रक्रिया सिर्फ बुरे दिन लेकर आई है? क्या आने वाले दिन और भी बुरे हो सकते हैं? तो आप आंकड़ों पर ध्यान दीजिए, क्योंकि आंकड़े खुद बता रहे हैं कि अच्छे दिन भी आने वाले हैं.\nडिमॉनेटाइजेशन की प्रक्रिया कितनी अहम है इसका अंदाजा इस बात से लगता है कि सरकारी आंकड़ों के मुताबिक अर्थव्यवस्था कुल 18 लाख करोड़ रुपये की है. देश में ब्लैक इकोनॉमी कुल 84 लाख करोड़ की है. सरकार का दावा है कि डिमॉनेटाइजेशन के जरिए वह इस 84 लाख करोड़ रुपए की ब्लैक इकोनॉमी को अर्थव्यवस्था की मुख्यधारा से जोड़ देंगे और जितना नहीं जोड़ पाएंगे वह हिस्सा पूरी तरह से खत्म कर देंगे. डिमॉनेटाइजेशन से सर्वाधिक प्रचलित 500 और 1000 के नोट गैरकानूनी है. उसकी जगह 500 और 2000 रुपये की नई नोट के साथ 100 रुपये की नोट धीरे-धीरे बाजार में पहुंच रही है.\nये जुमला नहीं\nडिमॉनेटाइजेशन की इस कठोर प्रक्रिया को शुरू करने के बाद कर्नाटक के बेलगांम में प्रधानमंत्री नरेंद्र मोदी ने माना कि इससे लोगों को कुछ कष्ट हो रहा है. उन्होंने विश्वास दिलाया कि यह कष्ट कुछ ही महीनों का है क्योंकि इसके जरिए सरकार ने आम आदमी के लिए बड़े फायदे का रास्ता साफ कर लिया है.\nइसी संदर्भ में जून 2016 में बीजेपी नेता सुब्रमण्यम स्वामी ने दावा किया था कि उनका बस चले तो वह एक हफ्ते में देश से इनकम टैक्स को खत्म करने का आदेश दे दें. हालांकि कि वे सरकार नहीं हैं, लिहाजा आगे दावा करते हुए कहा कि मौजूदा सरकार को अगले तीन साल के अंदर देश से इनकम टैक्स को खत्म कर देना चाहिए.\nवहीं डिमॉनेटाइजेशन की प्रक्रिया शुरू होने के बाद बीजेपी अध्यक्ष अमित शाह ने बयान जारी किया कि इस प्रक्रिया के चलते आम आदमी को हो रही दिक्कतों का ध्यान फरवरी में आने वाले बजट में रखा जाएगा. संकेत साफ है कि पांच राज्यों का चुनाव सामने है. लिहाजा उससे पहले आने वाले बजट में आम आदमी के लिए बड़े सौगात का ऐलान किया जा सकता है.\nक्यों विफल है इनकम टैक्स का पूरा ढांचा\nइनकम टैक्स आपकी वार्षिक आय पर टैक्स है. टैक्स में चोरी ब्लैकमनी पैदा करता है. इसे वसूलने के लिए केन्द्र सरकार का देशव्यापी ढ़ांचा है. यदि बीते लगभग 70 साल के दौरान देश में ब्लैक इकोनॉमी में कई गुना इजाफा हुआ है, देश और विदेश में कालाधन गड़ा है तो साफ है कि सरकार का यह ढ़ांचा पूरी तरह से विफल रहा है. सेंट्रल बोर्ड फॉर डायरेक्ट टैक्सेस का आंकड़ा कहता है कि भारत में टैक्स और जीडीपी रेशियो (अनुपात) 17 फीसदी है जबकि वैश्विक स्तर पर यह अनुपात 24 फीसदी है.\nदेश के दो राज्य महाराष्ट्र और दिल्ली अकेले 53 फीसदी से अधिक इनकम टैक्स भरते हैं. बाकी का 47 फीसदी टैक्स देश के बाकी सभी राज्यों से वसूला जाता है. हैरानी वाला आंकड़ा यह है कि 70 साल की अर्थव्यवस्था और सरकारी ढ़ांचा देश में3फीसदी से कम लोगों (लगभग 3.67 करोड़) से इनकम टैक्स वसूल पाती है. वहीं देश में बने हुए पैन कार्ड संख्या के आधार पर अनुमान है कि देश में 21 लाख अतिरिक्त लोगों से आने वाले दिनों में इनकम टैक्स वसूला जा सकता है.\nअब सवाल यह है कि जब बीते 70 साल के दौरान4करोड़ से कम जनसंख्या इनकम टैक्स अदा कर रही हे और इस दौरान ब्लैक इकोनॉमी कुल अर्थव्यवस्था की चार से पांच गुना बढ़ चुकी है, तो क्या वाकई हमें ऐसे टैक्स ढ़ांचे की जरूरत है?\nक्या जीएसटी के बाद बीटीटी की राह हुई आसान\nदेश का सबसे बड़ा टैक्स सुधार कार्यक्रम लांच के लिए लगभग पूरी तरह से तैयार है. आगामी बजट में संभवत: जीएसटी रोडमैप का ऐलान कर दिया जाए. गुड्स एंड सर्विसेज टैक्स सरकार की इनडायरेक्ट टैक्स कमाई का सबसे बडा जरिया बनेगा. इस पर आम राय है कि जीएसटी लागू होने के बाद देश में कारोबारी सैकड़ों अलग-अलग टैक्स अदा करने की दिक्कतों से बचेंगे. साथ ही सरकार को खजाने में बड़ा इजाफा होगा क्योंकि जीएसटी लागू होने के बाद देश में बिना इस टैक्स को अदा किए कारोबार करना नामुमकिन होगा.\nटैक्स संबंधित जानकारों का दावा है कि जीएसटी के बाद वित्तीय सुधार की दिशा में बैंकिंग ट्रान्जैक्शन टैक्स (बीटीटी) एक बेहद अहम विकल्प है. बीटीटी उस स्थिति में लागू किया जा सकता है जब देश में ब्लैक मनी का संचार बंद किया जा चुका हो. देश में होने वाले सभी कैश और कैशलेस ट्रांजैक्शन को बैंक के जरिए किया जाए. बीटीटी लागू करने की कवायद उस स्थिति में की जा सकती है जब देश में इनकम टैक्स दर शून्य हो. खरीदारी और बिकवाली के सभी ट्रांजैक्शन चूंकि बैंक के माध्यम से होंगे इसलिए अर्थव्यवस्था में ब्लैक इकोनॉमी के फिर से पनपने की संभावना बहुत कम रहेगी. वहीं जीरो इनकम टैक्स के नुकसान की भरपाई करने के लिए सरकार इस2फीसदी प्रति बीटीटी पर चार्ज लगाकर पूरी कर सकती है.\nपुराने नोटों से फ्लैट बुक,3बिल्डरों को नोटिस\n'बाहुबली' प्रोड्यूसर्स के घर इनकम टैक्स की रेड


यूपी के एटा में अराजक तत्वों ने अंबेडकर की प्रतिमा तोड़ी, गिरफ्तारी की मांग - The Siasat Daily\nयूपी के एटा में अराजक तत्वों ने अंबेडकर की प्रतिमा तोड़ी, गिरफ्तारी की मांग\nPosted by staff on Mar 27, 2018, 10:12 PM IST Uttar Pradesh\nउत्तर प्रदेश के एटा जनपद के थाना जलेसर कस्बे में सोमवार रात मोहल्ला गोला कुआं में तिराहे के पास स्थित संविधान निर्माता डॉ. भीमराव अंबेडकर प्रतिमा को अराजक तत्वों ने तोड़ दिया. मंगलवार सुबह अंबेडकर की प्रतिमा देखकर जाटव समाज के लोग भड़क उठे.\nघटनास्थल पर सैकड़ों की संख्या में पहुंचे जाटव समाज के लोगों ने सरकार विरोधी नारे लगाए और पुलिस से प्रतिमा ताड़ने वालों के खिलाफ शिकायत दर्ज करा कर आरोपियों की गिरफ्तारी की मांग कर रहे हैं. फिलहाल पूरी स्थिति तनावपूर्ण है. जलेसर क्षेत्र के एसडीएम और क्षेत्राधिकारी घटनास्थल पर पहुंचे. उन्होंने अक्रोशित लोगों को समझा-बुझाकर हालात को काबू में किया है.\nसीओ ने बताया कि रात में अराजक तत्वों ने अंबेडकर की प्रतिमा का हाथ तोड़ दिया, जिसकी एक उंगली अन्याय के खिलाफ आवाज उठाने के संकेत देती है. सीओ का कहना है कि, “हमने मौके पर पहुंचकर जाटव समाज के लोगों से बात की है. सहमति बनने पर क्षतिग्रस्त प्रतिमा को सही कराया जा रहा है. अज्ञात लोगों के खिलाफ मुकदमा दर्ज कर कार्रवाई की जा रही है.”


कर्ज देने वालों के सहयोग के लिए जेट एयरवेज के पूर्व प्रमुख ने लिए कड़े फैसले - The Financial Express\nकर्ज देने वालों के सहयोग के लिए जेट एयरवेज के पूर्व प्रमुख ने लिए कड़े फैसले\nजेट के पूर्व प्रमुख का कहना है कि उन्होंने भारतीय कर्जदाताओं के समूह को सहयोग देने के लिये पूरी ईमानदारी के साथ कुछ कड़े फैसले लिये.\nPTIApril 3, 2019 9:54 PM\nजेट एयरवेज के मामले में दखल से सरकार का इनकार\nJet Airways के संस्थापक और पूर्व चेयरमैन नरेश गोयल ने बुधवार को कहा कि उन्होंने एयरलाइन को समय पर पूंजी उपलब्ध कराने के लिये कर्जदाताओं द्वारा रखी गई हर तरह के नियम, शर्त को स्वीकार किया. एयरलाइन के भविष्य को लेकर बढ़ती चिंता के बीच गोयल ने कहा कि उन्होंने भारतीय कर्जदाताओं के समूह को सहयोग देने के लिये पूरी ईमानदारी के साथ कुछ कड़े फैसले लिये.\nगोयल का यह बयान ऐसे समय आया है जब एयरलाइन ने यह खुलासा किया है कि पट्टा किराया नहीं देने की वजह से उसके 15 और विमान खड़े कर दिये गये हैं. कर्ज संकट से जूझ रही इस एयरलाइन के कर्ज समाधान को आगे बढ़ाते हुये इसके कर्जदाता कंपनी का नियंत्रण अपने हाथ में लेंगे और इसमें 1,500 करोड़ रुपये का कोष डालेंगे.\nJet Airways के 28 विमान परिचालन में\nनागर विमानन सचिव प्रदीप सिंह खरोला ने बुधवार को जानकारी दी कि जेट एयरवेज के अभी 28 विमान परिचालन में हैं. इनमें से 15 विमान घरेलू मार्गों पर सेवाएं दे रहे हैं. इससे पहले खरोला ने दिन में सूचना दी थी कि कंपनी के 15 से भी कम विमान उड़ान भर रहे हैं. जेट एयरवेज ने मंगलवार को जानकारी दी थी कि पट्टे पर लिए विमानों का किराया नहीं चुकाए जाने के चलते उसने 15 और विमानों को खड़ा कर दिया है. हालांकि जेट एयरवेज की ऋण समाधान योजना के तहत उसे कर्ज देने वाले बैंक उसमें हिस्सेदारी लेने को तैयार हैं. कंपनी के बेड़े में करीब 119 विमान थे लेकिन विमान की पट्टे पर लिए जाने की किस्तें नहीं चुकाने के कारण कंपनी को हालिया समय में अधिकांश विमान खड़े करने पड़े हैं.\nनागर विमानन मंत्री सुरेश प्रभु ने जेट एयरवेज को बाहर निकालने के लिए किए जा रहे प्रयासों में हस्तक्षेप करने से इनकार कर दिया है. उन्होंने कहा कि सरकार को विमानन कंपनी की मदद करने के लिए किसी तरह के सौदे नहीं करने चाहिए. ऋण समाधान योजना के तहत बैंक जेट एयरवेज का नियंत्रण अपने हाथों में लेने की तैयारी कर रहे हैं. प्रभु ने कहा कि बैंक सीधे तौर पर हितधारक हैं और कंपनी के वाणिज्यिक मामले से निपट रहे हैं और इन मामलों में नागर विमानन मंत्रालय हस्ताक्षेप नहीं करेगा.\n1Google में बढ़ रहा एशिया का दबदबा, महिला कर्मियों की संख्या में भी बढ़ोतरी\n2आप किसी Whatsapp ग्रुप में जुड़ेंगे या नहीं, अब खुद करिए फैसला\n3Monsoon: इस साल सामान्य से कम रहेगा मानसून, जानिए किस महीने होगी कितनी होगी बारिश


पांचवे टेस्ट में भी भारत की हालत खराब - tezsamachar\nपांचवे टेस्ट में भी भारत की हालत खराब\nBy tezsamachar.in Publish Date: September 9, 2018 / 1:02 am Update Date: September 9, 2018 / 1:03 am\nकेनिंगटन ओवल। पाँचवे टेस्ट में भी भारत की हालत खराब नज़र आ रही है। केनिंगटन ओवल में पहले दिन बेहतर प्रदर्शन करने वाला भारत मेजबान इंग्लैंड के खिलाफ दूसरे दिन बैकफुट पर आ गया है। दूसरे दिन का खेल खत्म होने तक टीम विराट ने6विकेट पर 174 रन बना लिए हैं. पहला टेस्ट खेल रहे हनुमा विहारी (25) और रवींद्र जडेजा (8) रन बनाकर क्रीज पर जमे हुए हैं. विराट की टीम इंडिया अभी भी इंग्लैंड से 158 रन पीछे है. इससे पहले इंग्लैंड की पहली पारी 332 रनों पर सिमटी और इस दौरान रवींद्र जडेजा ने चार, जबकि जसप्रीत बुमराह और ईशांत शर्मा ने तीन-तीन विकेट चटकाए. भारत की की शुरुआत खराब रही और शिखर धवन सिर्फ तीन रन बनाकर स्टुअर्ट ब्रॉड का एलबीडब्ल्यू का शिकार हो गए. इसके बाद केएल राहुल ने चेतेश्वर पुजारा के साथ मिलकर दूसरे विकेट के लिए 64 रन जोड़कर एक बड़ी पारी खेलने की उम्मीद जगाई, लेकिन कॉन्फिडेंट दिख रहे राहुल शानदार शुरुआत को बड़ी पारी में तब्दील नहीं कर सके. पुजारा (37) भी राहुल की तरह विकेट पर नजरें जमने के बाद एंडरसन का शिकार हुए. अजिंक्य रहाणे का खाता भी नहीं खुला, तो विराट कोहली (49) भी अपने मजबूत आधार को बड़े स्कोर में बदलने में नाकाम रहे. विकेटकीपर ऋषभ पंत की बल्ले से एक और नाकामी (08) क्रिकेटप्रेमियों को तब और भी निराश कर गई, जब उन्होंने एक और पारी को जाया कर दिया


sweating home remedies easy home remedies to get rid of body odor during summers sry | Sweating Home Remedies: गर्मियों में पसीने की बदबू से हैं परेशान, तो अपनाएं ये उपाय\nsweating home remedies easy home remedies to get rid of body odor during summers sry\nSweating Home Remedies: गर्मियों में पसीने की बदबू से हैं परेशान, तो अपनाएं ये उपाय\nगर्मियों के मौसम में पसीने की बदबू सभी के लिए परेशानी का सबब बन जाती है. कई बार अंडरआर्म, पैर, हथेली में पसीने की दुर्गंध से शर्मिंदगी झेलनी पड़ जाती है.\nUpdated Date Fri, May 6, 2022, 5:55 PM IST\nSweating Home Remedies:\nSweating Home Remedies: गर्मियों के मौसम में पसीना आना आम बात है, लेकिन कई बार पसीने की बदबू की वजह से लोगों के सामने शर्मिंदा भी होना पड़ता है. कुछ ऐसे घरेलू उपाय है जिसे अपनाकर इस समस्या से छुटकारा पा सकते हैं. आपने कई ऐसे लोगों को देखा होगा जिन्हें काफी ज्यादा पसीना आता है. ऐसे लोगों को थोड़ी सी गर्मी भी सहन नहीं होती. तो आइए जानते हैं कि इस समस्या से कैसे छुटकारा पाया जा सकता हैं.\nगर्मियों के मौसम में पसीने की बदबू सभी के लिए परेशानी का सबब बन जाती है. कई बार अंडरआर्म, पैर, हथेली में पसीने की दुर्गंध से शर्मिंदगी झेलनी पड़ जाती है. इन घरेलू उपायों को अपनाकर इस समस्या से निजात पा सकते हैं.\nबेकिंग सोडा, पानी व नीबू रस को मिलाकर पेस्ट बना लें. इस पेस्ट को अंडर आर्म्स में 10 मिनट तक लगाकर ताजे पानी से धो लें. इससे पसीने की बदबू को रोकने में मदद मिलेगी. इसके अलावा बेंकिग सोडा व टैलकम पाउडर का मिश्रण बनाकर इसे अंडर आर्म्स व पांवों पर 10 मिनट तक लगाने के बाद ताजे पानी से धो लें. इससे पसीने की समस्या से निजात मिलेगी.\nपसीने की दुर्गंध वाले शरीर के हिस्सों पर कच्चे आलू के स्लाइस रगड़ने से भी पसीने की दुर्गंध से छुटकारा मिलता है.\nनहाने के टब के पानी में फिटकरी और पुदीने की पत्तियों को डालकर नहाने से भी शरीर में ठंडक तथा ताजगी का अहसास होता है और पसीने की समस्या से छुटकारा मिलता है.\nबेसन में दही मिलाकर अपने शरीर पर लगाएं और उसके बाद ठंडे पानी से नहा लें. इससे आपके शरीर की दुर्गंध दूर हो जाएगी.\nनहाने के पानी के टब में गुलाब जल मिलाने से प्राकृतिक शीलता तथा कोमलता मिलती है. दो बूंद ट्री ऑयल तथा दो चम्मच गुलाबजल मिलाकर इस मिश्रण को काटनवूल की मदद से अंडरआर्म्स में लगाने से पसीने की समस्या से निजात मिलती है.\nनीम का पानी पसीने की बदबू से छुटकारा तो दिलाता ही है, साथ ही बैक्टीरिया को भी मारता है. नीम को पानी में उबालकर इस पानी से नहाए तो आपको पसीने की बदबू की समस्या से निजात मिल जाएगा.\nपसीने से छुटकारा पाने के लिए आप बेकिंग सोडा का प्रयोग कर सकते है. अंडरआर्म्स में बेकिंग सोडा लगाने से पसीने की बदबू से छुटकारा मिलता है.\nपुदीने के पत्ते को पानी में उबाले फिर इस पानी को छानकर नहाने के पानी में मिला लें. इस पानी से नहानकर आप तरोताजा महसूस करेंगे और साथ ही पसीने की बदबू से छुटकारा मिल जाएगा.\nPublished Date Fri, May 6, 2022, 5:55 PM IST\nGT vs RR Live Score, IPL 2022: गुजरात को तीसरा झटका, मैथ्यू वेड 35 रन बनाकर आउट, GT 165/3 (17.5)